Bilo Nogori Jupo Kelate

Bilo Nogori Jupo Kelate ialah siri drama televisyen Malaysia 2017 dibintangi oleh Mia Ahmad dan Nazrief Nazri. Siri ini memulakan tayangan perdana di Slot Iris TV3 dari 26 Disember 2017 hingga 29 Januari 2018 menggantikan Mr. Hijab.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Adat dan budaya merupakan identiti sesebuah masyarakat. Pastinya setiap masyarakat mempunyai adat resam serta gaya kehidupan yang mereka banggakan. Namun bagaimanakah keadaan jika dua pasangan yang berasal dari negeri berbeza yang begitu kuat memegang tradisi masing-masing diikatkan dalam pertalian yang sah? Noah (Nazrief Nazri) dan Safiya (Mia Ahmad), baru sahaja berpisah dengan pasangan masing-masing, membuat keputusan untuk berkahwin selepas berkenalan hanya dalam tempoh enam bulan. Konflik mereka bermula apabila tiba masanya untuk bertemu dengan keluarga masing-masing yang mempunyai banyak perbezaan. Dapatkah keluarga Noah yang berasal dari Negeri Sembilan bersatu dengan Safiya yang berasal dari negeri Kelantan, pastinya mengamalkan adat resam yang berbeza daripada mereka?

Pelakon

Pelakon utama
 Nazrief Nazri sebagai Noah
 Mia Ahmad sebagai Nik Safiya

Pelakon pembantu
 Hanna Aqeela sebagai Syakira
 Tisha Shamsir sebagai Rara
 Didie Alias sebagai Sarimah
 Kuna Muzani sebagai Meknab
 Fadilah Mansor sebagai Jamilah
 Kamarool Haji Yusoff sebagai Poknik
 Adam Shadan sebagai Abe Mat

Runut bunyi
 "Cuba Teka" - Tasha Manshahar dan Syed Shamim
 "Most Wanted" - W.A.R.I.S
 "Gadis Jolobu" - W.A.R.I.S dan Hattan
 "Oghe Kito" - Iwere
 "Semakin Benci Semakin Rindu" - Fian Ali

Rujukan 

Drama Melayu 2017
Drama Melayu 2018
Rancangan TV3